hu hu hu hu fr hu hu hu en hu hu hu hu fr ceb hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu pl hu en hu hu hu hu en hu hu hu hu en hu hu hu hu hu hu ca hu hu fr hu hu hu hu hu hu hu hu hu hu hu hu hu hu en hu en en hu hu hu hu hu hu hu hu hu hu hu hu hu hu hu hu hu hu fr hu hu en en en en en
Az emír lánya zsebre teszi az egész művészeti világot - BUXMASTERS
DOLGOZZ OTTHONRÓL ÉS LÉGY SZABAD
skip to main | skip to sidebar
119 922 500 dollárért kelt el szerdán a Sotheby's aukciósház New York-i árverésén Edvard Munch Sikoly című alkotásának utolsó, még magánkézben lévő verziója. Ez volt a legmagasabb összeg, amelyet művészeti alkotásért aukción valaha fizettek. De nem a Sikoly minden idők legdrágább festménye, hanem Paul Cezanne Kártyázók című képe, amelyet tavaly vásárolt meg a katari királyi család a Munch-kép árának több mint kétszereséért, 250 millió dollárért. Sokan a legújabb rekord mögött is a katariakat sejtik. Melyik a tíz legdrágább, aukción elkelt festmény? Mit akarnak a katariak?
A hvistseni kapcsolat A Sikoly licitje 50 millió dollárról indult, negyedóráig tartott, és egy titokzatos telefonáló ajánlata után majdnem 120 milliónál ért véget. A kép egyike annak a négy Sikolynak, melyet Munch 1893 és 1910 között festett. Ezt a verzió 1895-ben született, mind közül a legélénkebb színű, a művész által festett eredeti keretben, rajta az alkotást ihlető vers, mely az Oslofjordnál tett sétákról szól. Míg a másik három kép Oslóban található - kettő a Munch Múzeumban, egy a Norvég Nemzeti Galériában - ez a darab mindig is magánkézben volt, mégpedig Petter Olsennek, az 1848-ban alapított Fred. Olsen & Co. hajózási társaság elnökének tulajdonában, aki a Sikollyal nőtt fel. Évtizedekig a hvistseni szülői ház nappaliját díszítette a festmény, amelyet a Mona Lisa mellett a legtöbbször sokszorosítottak. A milliárdos üzletember édesapja, az 1969-ben elhunyt Thomas szomszédja és gyűjtője is volt a szintén hvistseni Edvard Munchnak. Thomas Olsen gyűjteménye a II. világháborúban a német megszállás alatt a szénapadláson talált menedéket, az eladásából befolyt pénzen az ifjabbik Olsen egy múzeumot, egy művészeti központot és egy hotelt akar létrehozni a településen.
A szerdai eseményt megelőzően 38 millió dollár volt a legmagasabb ár, amelyet a norvég festő képéért adtak: 2008-ban a Sotheby's árverésén New Yorkban a Vámpír című, 1893 és 1894 között festett képért, amelyen egy nő egy férfi nyakát csókolja. Az új rekorder Pablo Picasso Akt, zöld levelek és szoborportré (1932) című olajképét utasította a második helyre, amely a konkurens aukciósház, a Christie's 2010. április 30-án New Yorkban rendezett árverésén 106 482 500 dollárért kelt el. (A művészeti aukciók történetének tíz legdrágább festményéről szóló összeállításunkat, valamit magukat a festményeket a cikk végén nézheti meg)
Árverésen kívül: a legdrágább képek
De minden idők legdrágább műalkotásai nem árverésen cseréltek gazdát. David Geffen amerikai filmproducer 2006-ban vált meg a két nagy absztrakt expresszionista festő, Jackson Pollock és Willem de Kooning egy-egy képétől. Pollock No.5, 1948 (1948) című festménye 140 millió dollárért a Sotheby's aukciósházon keresztül - árverésen kívül - egy ismeretlen gyűjtőhöz, míg de Kooning Nő III (1953) című képe 137,5 millió dollárért Larry Gagosian galériás segítségével Steven A. Cohen hedge fund menedzser, Amerika 35. leggazdagabb embere tulajdonába került. Gustav Klimt Adele Bloch-Bauer portréja I (1907) szintén 2006-ban cserélt gazdát 135 millió dollárért. A cseh cukorgyáros feleségéről készült portrét a tavaly 94 éves korában elhunyt Maria Altman hosszú pereskedés után 2006-ban kapta vissza az osztrák államtól öt másik Klimttel együtt, mivel azokat még a nácik vették el jogtalanul a családjától. A vevő Ronald Lauder amerikai üzletember, Estée Lauder fia volt.
Az 50 és 100 millión felüli árkategóriában Picasso, van Gogh és Monet mellett az amerikai absztrakt expresszionisták az ászok. Mark Rothkón, Jasper Johnson kívül az angol Francis Bacon is rendkívül népszerű, vagyis drága. Andy Warhol, Roy Lichtenstein és Robert Rauschenberg képei szintén nagyon keresettek.
Paul Cézanne 1893-ban befejezett képe, a Kártyázók körülbelül 250 millió dollárért került tavaly magáneladás útján a görög hajómágnás, George Embiricos gyűjteményéből a katari királyi család tulajdonába.
A Kártyázókat kétszer annyiért vette meg Katar, mint amennyiért a Sikoly elkelt
"Katar a nyilvánvaló jelölt" - mondta a vevő kiléte felől érdeklődő kérdésre az árverésen részt vevő Richard Nagy londoni központú, magyar származású galériás a Bloomberg.com-nak. Sok szakértő meglepődne, ha Munch képe nem bukkanna fel legkésőbb 2014 decemberében a Jean Nouvel tervezte Katari Nemzeti Múzeum új épületében Dohában. Nagy a valószínűsége, hogy szerdától a Sikoly is azok közé a "célállomás-képek" ("destination pictures") közé tartozik, amelyek segítségével vonzó turistacélponttá akarják alakítani Katart. Az utóbbi három évben a katari uralkodócsalád Cézanne mellett többek között fontos Bacon- és Rothko-képeket, valamint Damien Hirst, Jeff Koons és Alberto Giacometti munkáit vásárolta meg a Katari Múzeumi Hatóság számára, melynek elnöke az emír lánya, a huszonkilenc éves Al-Majassza hercegnő (lásd keretes írásunkat).
Az Art Newspaper szerint Katar volt tavaly a művészeti világ legnagyobb vásárlója, és az állam áll az utóbbi évek legtöbb modern és kortárs üzlete mögött. Vélhetően a katariak állnak az úgynevezett "Merkin Rothkók", 11 darab Rothko-kép 2009-es felvásárlása mögött, összesen 310 millió dollár értékben, és ők vehették meg a 2007-ben elhunyt Ileana Sonnabend gyűjteményét is, mintegy 400 millió dollárért, benne Koons, Roy Lichtenstein, Warhol és Cy Twombly képeivel. Ségalot segítségével jutottak hozzá Claude Berri gyűjteményéhez a párizsi Pompidou Központ ajánlatát megduplázva 50 millió euró körüli összegért. A hatóság költségvetése titkos, Al-Majassza szerint azért, mert nem akar ötleteket adni a konkurens államoknak, amilyen például Szaúd-Arábia.
Az emír lánya zsebre teszi a művészeti világot
A hercegnő rendkívül aktív a kicsi, ámde mérhetetlenül gazdag ország kulturális felvirágoztatásában. Apja, Hamad ibn Halífa Ál Táni (1952) minden segítséget megad neki, nem fukarkodik, ha egy-egy élő vagy holt művész fontos munkájának megszerzéséről van szó. Jelenleg három sztárművész nagyszabású kiállítása látható Dohában: a tavaly elhunyt francia-amerikai Louise Bourgeois mellett a japán Takashi Murakami és a kínai Cai Guo-Sziang erősíti a kortárs jelenlétet, de egy nagy Jeff Koons-tárlatot is terveznek. Ezzel párhuzamosan Damien Hirst életműkiállítását a Tate Modernben szintén a Katari Múzeumi Hatóság, vagyis Al-Majassza hercegnő finanszírozza, aki ma a legnagyobb befolyású ember a művészeti világban.
Al-Majassza hercegnő kezében van a művészeti piac
A fiatal hölgy nem akármilyen munkatársakkal dolgozik együtt országa művészeti életének felvirágoztatásán: a Katari Múzeumi Hatóság igazgatója Roger Mandle, a Rhode Island School of Design korábbi igazgatója; a Christie's elnöke, Edward J. Dolman tavaly ősszel pedig azért mondott le, mert visszautasíthatatlan ajánlatot kapott, hogy a hercegnő tanácsadójaként és a Katari Múzeumi Hatóság felügyelőbizottsági tagjaként vegyen részt a nagy álmok megvalósításában. A Katari Nemzeti Múzeumot az amerikai Peggy Loar, a Wolfsonian Múzeum (Miami Beach) egykori alapító-igazgatója vezeti, aki korábban a New York-i Smithsonian Intézet utazó kiállításainak részlegét vezette. De a katari beszerzések legfontosabb szereplője Philippe Ségalot művészeti konzulens, aki 2009-ben Andy Warhol Nyolc Elvis (1963) című képének eladásában működött közre. A kép 100 millió dollárért került egy ismeretlen vásárlóhoz.
A királyi család nem csak a Christie's szakértőit akarja: 2010 októberében kinyilvánította a szándékát, hogy adandó alkalommal magát az aukciós házat is megvenné, de azt Francois Pinault francia üzletember és műgyűjtő egyelőre nem szándékozik eladni.
Majassza bint Hamad Al Táni 1983-ban született Dohában, a későbbi katari emír, Hamad ibn Halífa Ál Táni tizenkettedik gyermekeként. Amerikában a Duke Egyetemen tanult politológiát és irodalmat, majd a párizsi Sorbonne egyetemen folytatta tanulmányait. Jelenleg a Katari Múzeumi Hatóság elnöke. A hatóság három múzeumot foglal magába: a 2014-ben nyíló Katari Nemzeti Múzeumot, a 2008-ban megnyílt Iszlám Művészetek Múzeumát és a Mathaf: Modern Művészet Arab Múzeumát, amely 2010-ben nyílt meg. 2006-ban férjhez ment Jasszim bin Abdul Aziz Al Tánihoz, másod-unokatestvéréhez. Két gyermekük született: Mohammed és Hamad. Arabul, angolul és franciául beszél.
Katar jövője és a Sikoly
A katariak nem csak képzőművészetben gondolkodnak: a hercegnő 2009-ben Robert de Niróval az oldalán nyitotta meg a dohai Tribeca Filmfesztivált, amelyet azóta évente megrendeznek. A spanyol építész, Santiago Calatrava építi az emirátus új fotográfiai múzeumát, és a japán építész Arata Isozaki tervezi a nemzeti könyvtárat. A 2008-ban megnyílt Iszlám Művészetek Múzeuma I. M. Pei tervei alapján készült. Katar rendezi a 2022. évi focivébét, és pályázott a 2020-as nyári olimpia megrendezésére is.
Robert De Niro és Sejka Al-Majassza
A Perzsa-öbölben nagy a verseny, rengeteg a pénz, az olaj előbb-utóbb elfogy. Ezek a tények vezették a nagy kulturális és idegenforgalmi beruházások fontosságának belátására a sejkeket. Míg a szomszédos Arab Emírségek Louvre- és Guggenheim-franchise-t telepít Abu-Dzabiba, Katar más stratégiát választott, és inkább saját múzeumokat alapított, saját gyűjteményekkel. Úgy tűnik, Dohának áll a zászló. A Jean Nouvel tervei alapján képülő Louvre Abu Dhabit 2015-ben nyitják meg, három évvel később, mint tervezték, de csúszik a gazdasági válságra hivatkozva a Frank O. Gehry tervezte Guggenheim Abu Dhabi átadása is, legkorábban 2016-ban nyithat ki.
Dohában ezzel ellentétben minden a tervek szerint halad: míg az olaj és a földgáz Nyugatra áramlik, a múzeumok lassan megtelnek a fosszilis energiahordozókból befolyt vagyonokon vásárolt európai és amerikai művekkel. Könnyen lehet, hogy az 1895-ben készült Sikoly is ezek közé tartozik.
A művészeti aukciókon elkelt tíz legdrágább festmény:
1. Edvard Munch: Sikoly (1895), lásd a cikk elején
Vevő: katari királyi család (?)
Árverés: Sotheby's New York, 2012. május 2.
2. Pablo Picasso: Akt, zöld levelek és szoborportré (1932)
Eladó: Francis Lasker Brody
Árverés: Christie's New York, 2010. április 30.
3. Pablo Picasso: Fiú pipával (1905)
Vevő: Barilla csoport (?)
Árverés: Sotheby's, New York, 2004. május 5.
4. Pablo Picasso: Dora Maar macskával (1941)
Árverés: Sotheby's New York, 2006. május 3.
5: Gustav Klimt: Adele Bloch-Bauer portréja II (1912)
Árverés: Christie's New York, 2006. november 8.
6. Francis Bacon: Triptichon (1976)
Árverés: Sotheby's New York, 2008. május 14.
7. Vincent van Gogh: Dr. Paul Gachet portréja (1890)
Árverés: Christie's New York, 1990. május 15.
8. Claude Monet: Vízililiomos medence (1919)
Eladó: J. Irwin Miller és Xenia S. Miller
Árverés: Christie's London, 2008. június 24.
9. Pierre-Auguste Renoir: Bál a Moulin de la Galette-ben (1876)
Árverés: Sotheby's New York, 1990. május 17.
10. Peter Paul Rubens: Az ártatlanok lemészárlása (1611)
Eladó: egy osztrák család
Árverés: Sotheby's London, 2002. július 16.
Bejegyezte: Farkas dátum: 15:15
Küldés e-mailbenBlogThis!Megosztás a TwitterenMegosztás a Facebookon
Címkék: árverés, Christies, Doha, Edvard Munch, festészet, Katar, Katari Nemzeti Múzeum, Kultúra/Művészet, műtárgypaic, Robert De Niro, Sejka Al-Majassza, Sothebys
You might also like this post
Speak up your mind
Tell us what you're thinking... !
Újabb bejegyzés Régebbi bejegyzés Főoldal
Ingyenes Real Time OTP MOL EGIS RICHTER MTELEKOM ARANY OLAJ DOW JONES
GÖRGESS LEFELÉ A REAL TIME ELÉRÉSÉHEZ! Real Time Árfolyam, Otp real time árfolyam, Tőzsde real time, Ingyenes real time, Valós árfol...
OTP REAL TIME ÁRFOLYAM
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime OTP, MOL, R...
Nokia függetlenítés percek alatt
Figyelem!! Az oldalon elhelyezett alkalmazások letöltéséért és azok felhasználásáért semmilyen felelősséget nem vállalok!       Nos ...
FÉL ÉVVEL A COVID19 (KORONAVÍRUS) MEGJELENÉSE UTÁN
MÁR FÉL ÉV IS ELTELT AZÓTA, HOGY KIROBBANT A JÁRVÁNY KÍNÁBAN ÉS ELTERJEDT AZ EGÉSZ VILÁGON. AZ ORSZÁGOK KÜLÖNBÖZŐ FORMÁBAN REAGÁLTAK AZ ISM...
A Magyar Helyesírás Szabályai
Be kell valljam, ezt rosszul tudtam. Már éppen szót kívántam emelni a sorozatos nyelvtani igénytelenség ellen, ami a nemrég beindult, a YouT...
Fejtörő: Mond meg a szavak színét
Most kell elkezdeni a tőzsdei nagybevásárlást
Az eddigi óvatosság helyett itt az ideje, hogy bevásároljunk fejlett piaci részvényekből. Az európai beszerzési menedzser index két év után ...
10 ÉV UTÁN UJABB GAZDASÁGI VÁLSÁG KÜSZÖBÉN ÁLLUNK
10 ÉV TELT EL A LEGUTOBBI NAGY  PÉNZÜGYI VILÁG VÁLSÁG ÓTA ÉS MOST ÚJRA VALAMI NAGYON HASONLÓ JÁTSZÓDIK LE. A KORONA VÍRUS MIATT RENGETEG ...
EUR/USD • A spanyol kötvények hozama jelentős 10 bp emelkedést könyvelhettek el annak ellenére, hogy sikeres kötvényaukciónak tűnt, je...
Csatlakozz a Tőzsdecápák Közé!
Support : Creating Website | Johny Template | Mas Template
Copyright © 2009 - 2020 BUXMASTERS - All Rights Reserved
Template Created by Creating Website Inspired by Sportapolis Shape5.com
Proudly powered by Blogger